Bine ați venit!

Vă invit să răsfoiți platforma electronică a Consiliului Județean Mehedinți și să vă faceți o imagine asupra activității instituției pe care o conduc cu mare responsabilitate și dedicație. Susțin și promovez dialogul dintre instituții și cetățenii ei, acesta fiind un pas important spre întărirea unei relații normale și respectuoase pentru ambele părți. În cadrul Consiliului Județean activează o echipă căreia îi sunt recunoascător pentru eforturile depuse în serviciul mehedințenilor, pentru consolidarea unui viitor mai bun. Vreau să împărtășesc cu voi soluțiile propuse sau adoptate în cadrul Consiliului, proiectele derulate și rezultatele lor, toate acestea fiind transformarea așteptărilor dumneavoastră în realitate.

Vă propun să fiți alături de mine în îndeplinirea dezideratului implementării principiilor unei administrații publice moderne, mai aproape de cetățean, care presupune o grijă mai mare pentru oameni și implicit pentru generațiile viitoare. Informarea corectă, în timp real a mehedințenilor și transparentizarea managementului acestei instituții sunt unele dintre prioritățile mele ca Președinte al Consiliului Județean Mehedinți, iar acest instrument online reprezintă concretizarea acestora. Totodată mizez pe un dialog onest, absolut necesar pentru a depăși împreună toate provocările, uniți și solidari. De asemenea, transmit o invitație călduroasă tuturor celor care poposesc în județul Mehedinți, să descoperiți frumusețile locale, să vizitați cel mai frumos oraș de la Dunăre, Drobeta Turnu Severin, să păstrați în suflet amintiri plăcute și să reveniți cu drag.

Cu cele mai bune gânduri,

Aladin Georgescu

Președintele Consiliului Județean Mehedinți